वीडियो शेयर कर लिखा- देवी हमारे जीवन में आशीर्वाद के रूप में आई हैं
Bollywood Actress Bipasha Basu Shares Her Daughter's Casting Video - बॉलीवुड एक्ट्रेस बिपाशा बसु इन दिनों अपना मदरहुड एन्जॉय कर रही हैं। हाल ही में एक्ट्रेस ने सोशल मीडिया पर अपनी बेटी देवी का एक वीडियो शेयर किया है
बॉलीवुड एक्ट्रेस बिपाशा बसु इन दिनों अपना मदरहुड एन्जॉय कर रही हैं। हाल ही में एक्ट्रेस ने सोशल मीडिया पर अपनी बेटी देवी का एक वीडियो शेयर किया है, जिसमें वो देवी के हाथ और पैरों को कास्ट करवाते हुए नजर आ रही हैं। इस वीडियो में बिपाशा के साथ उनके पति करण सिंह ग्रोवर भी दिखाई दे रहे हैं। इस वीडियो में देवी पिंक प्रिंटेड टॉप और पैंट में अपनी मां के कंधे पर सोती हुई नजर आ रही हैं। वहीं आर्टिस्ट भावना जसरा देवी के हाथों और पैरों की कास्टिंग कर रही हैं। हालांकि वीडियो में देवी का चेहरा नजर नहीं आ रहा हैं। वीडियो सामने आते ही फैंस अपना काफी प्यार लुटा रहे हैं।
वीडियो शेयर कर लिखा एक प्यारा सा कैप्शन
बिपाशा ने फैंस के साथ इस वीडियो को शेयर करते हुए एक लम्बा चौड़ा कैप्शन भी दिया हैं। उन्होंने लिखा, ‘ देवी हमारे जीवन में आशीर्वाद के रूप में आई और माता-पिता के रूप में हम उनकी सभी खूबसूरत बचपन की यादों को सहेज कर रखना चाहते हैं। उसके छोटे हाथों और पैरों की उंगलियों का एहसास कुछ ऐसा है जिसका हम हमेशा आनंद लेना चाहते हैं। इसके लिए @bhavnajasra को बहुत-बहुत शुक्रिया कि हम हमेशा ऐसा कर पाएंगे। ये सबसे अच्छा गिफ्ट है जो एक माता-पिता खुद को और अपने बच्चे को दे सकते हैं'।